ananddey/assamese-wiki-corpus huggingface dataset:
সুমিত্ৰা হাজৰিকা

সুমিত্ৰা হাজৰিকা এগৰাকী ভাৰতীয় সমাজকৰ্মী। তেওঁ ভাৰতৰ অসম ৰ তিতাবৰৰ ওচৰৰ এখন গাঁৱত জন্মগ্ৰহণ কৰিছিল। ২০১৫ চনত মৃত্যুৰ আগলৈকে মণিন্দ্ৰ গগৈৰ সৈতে বিবাহপাশত আবদ্ধ হৈছিল আৰু ভূপেন হাজৰিকাৰ ভনীয়েক আছিল। তেওঁ আছিল মিছন ফৰ ইন্টিগ্ৰেচন, জেণ্ডাৰ ইকুৱেলাইজেচন, হাৰমনি এণ্ড ফাইট এগেইনষ্ট থ্ৰেট (MIGHT)ৰ সভানেত্ৰী। তেওঁ অসম ৰাজ্যিক মহিলা আয়োগতো কাম কৰিছিল। ২০২২ চনত ৰাজনীতিবিদ শ্বাৰমান আলী আহমেদৰ বিৰুদ্ধে ধৰ্ষণৰ ওপৰত টেলিভিছনত দিয়া মন্তব্যৰ সন্দৰ্ভত প্ৰথম তথ্য প্ৰতিবেদন (এফআইআৰ) দাখিল কৰে। তেওঁৰ এই কৃতিত্বৰ স্বীকৃতি স্বৰূপে হাজৰিকাই ২০১৭ চনৰ ৮ মাৰ্চত ৰাষ্ট্ৰপতি প্ৰণৱ মুখাৰ্জীৰ পৰা নাৰী শক্তিৰ সন্মান লাভ কৰে৷ ২০১৮ চনত প্ৰাগ পেৰোনা বঁটাও লাভ কৰে।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:অসমৰ নাৰী
৯ মে'

ঘটনাৱলী

১৯৫৫ - শীতল যুদ্ধ‌: পশ্চিম জাৰ্মানীয়ে নাটোত যোগদান কৰে।
২০১৪ - শশী কাপুৰক দাদা চাহেব ফাল্কে বঁটা প্ৰদান কৰা হয়।

জন্ম

১৫৪০ - মহাৰাণা প্ৰতাপ, ভাৰতীয় শাসনকৰ্তা।
১৮৬৬ - গোপাল কৃষ্ণ গোখলে, ভাৰতীয় ৰাজনৈতিক নেতা আৰু সমাজ সংস্কাৰক।
১৯৫৩ - মল্লিকা সাৰাভাই, ভাৰতীয় শাস্ত্ৰীয় নৃত্য শিল্পী তথা অভিনেত্ৰী।
১৯৯২ - ছাই পল্লৱী, ভাৰতীয় অভিনেত্ৰী আৰু নৃত্যশিল্পী।

মৃত্যু

১৯৮১ - দুৰ্গাবাঈ দেশমুখ, ভাৰতীয় স্বাধীনতা সংগ্ৰামী, অধিবক্তা, সমাজকৰ্মী আৰু ৰাজনীতিবিদ।
১৯৮৬ - টেনজিং নৰ্গে, এজন নেপালী শেৰপা পৰ্বতাৰোহী আৰু এডমণ্ড হিলাৰীৰ লগত প্ৰথম এভাৰেষ্ট শৃঙ্গ বিজয়ী। (জন্ম: ২৯ মে', ১৯১৪)
১৯৯৮ - তালাত মেহমুদ, ভাৰতীয় সংগীতজ্ঞ।
২০১৫ - এলিজাবেথ উইলছন, আমেৰিকান অভিনেত্ৰী।
২০২৩ - মিহিৰজ্যোতি বৰুৱা, অসমীয়া মঞ্চ আৰু চলচ্চিত্ৰ অভিনেতা।

দিৱস

বিজয় দিৱস (ছোভিয়েট সংঘ)

তথ্য সংগ্ৰহ

বাহ্যিক সংযোগ

বিবিচি: এই দিনত
বতাহ শক্তি

বতাহ শক্তি বা বায়ু শক্তি হৈছে বায়ু টাৰ্বাইনৰ যোগেৰে যান্ত্ৰিক শক্তি প্ৰদান কৰি বৈদ্যুতিক জেনেৰেটৰ ঘূৰাবলৈ কৰা বায়ুৰ ব্যৱহাৰ। বায়ু শক্তি হৈছে এক জনপ্ৰিয় বহনক্ষম, নৱীকৰণযোগ্য উৎস যি জীৱাশ্ম ইন্ধনৰো এক উৎকৃষ্ট বিকল্প৷ কাৰণ জীৱাশ্ম ইন্ধনত প্ৰদূষণ অধিক হয়৷

বতাহ শক্তি উৎপাদন-স্থলীত বহুকেইটা গাইগুটীয়া বায়ু টাৰ্বাইন থাকে৷ এই টাৰ্বাইনবোৰ বৈদ্যুতিক শক্তি সংবহন নেটৱৰ্কৰ লগত জড়িত হৈ থাকে৷ সমুদ্ৰতীৰৰ সমীপৰ বতাহ বা উপকূলৱৰ্তী বতাহ (Onshore Wind) হৈছে বৈদ্যুতিক শক্তিৰ এক সুলভ উৎস৷ বহু ক্ষেত্ৰত কয়লা আৰু গেছ উৎপাদনৰ তুলনাত এই শক্তি কম মূল্যৰ৷ আনহাতে উপকূলৰ পৰা দূৰত থকা বা Offshore wind হৈছে অধিক স্থিৰ আৰু শক্তিশালী৷ অৱশ্যে এনেধৰণৰ উৎপাদন-স্থলী গঢ়া আৰু তাৰ পৰিচালনা-ব্যয় তাৎপৰ্যপূৰ্ণভাৱে বেছি৷ উপকূলৱৰ্তী বতাহস্থলী সমূহে গ্ৰীডলৈ কিছু শক্তিৰ যোগান ধৰিব পাৰে৷

বতাহ শক্তি সকলো সময়তে উপলব্ধ নহয়৷ সেয়েহে চাহিদা অনুসাৰে ইয়াক যোগান ধৰিব নোৱাৰি৷ স্থানীয়ভাৱে, এই শক্তি পৰিবৰ্তনশীল, যি বছৰ-বছৰ ধৰি ধাৰাবাহিক শক্তিৰ যোগান ধৰে৷ কিন্তু কম সময়ৰ ক্ষেত্ৰত এই শক্তিৰ যথেষ্ট তাৰতম্য হয়। সেয়েহে, এক নিৰ্ভৰযোগ্য যোগানৰ বাবে ইয়াক আন শক্তি উৎসৰ সৈতে একেলগে ব্যৱহাৰ কৰা উচিত৷

পৰিসংখ্যা

২০১৯ চনত প্ৰকাশিত হোৱা গোলকীয় বতাহ শক্তি প্ৰতিবেদন মতে, ২০১৯ চনত সমগ্ৰ বিশ্বজুৰি ৬০.৪ গিগাৱাট বতাহ শক্তি সংস্থাপিত কৰা হৈছে৷ ২০১৮ চনতকৈ বতাহ শক্তিৰ সংস্থাপিত ক্ষমতা প্ৰায় ১৯ শতাংশ বাঢ়িছে৷ প্ৰতিবেদন মতে, বতাহ শক্তিৰ ইতিহাসত এই বছৰটোৱে দ্বিতীয় শ্ৰেষ্ঠ প্ৰদৰ্শন আগবঢ়ায়৷ বিশ্বত বতাহ শক্তিৰ ক্ষমতা হৈছেগৈ ৬৫১ গিগাৱাটতকৈও বেছি৷ ২০১৮ চনতকৈ দহ শতাংশ বেছি৷ চীন আৰু আমেৰিকা যুক্তৰাষ্ট্ৰই উপকূলৱৰ্তী বতাহ শক্তিৰ বজাৰখনত নিজৰ শীৰ্ষতম স্থান অক্ষুণ্ন ৰাখে৷ ২০১৯ চনত এই দুয়োখন ৰাষ্ট্ৰই মিলি ৬০% তকৈও অধিক নতুন শক্তি সংস্থাপিত কৰিলে৷

ভাৰতৰ বতাহ শক্তি

বতাহ শক্তি উৎপাদনকাৰী দেশৰ তালিকাত ভাৰতবৰ্ষৰ স্থান চতুৰ্থ৷ ২০১৯ চনৰ ৩১ মাৰ্চলৈকে ভাৰতৰ সংস্থাপিত ক্ষমতা আছিল ৩৫.৬ গিগাৱাট৷ ২০১৭-১৮ বৰ্ষত ভাৰতে প্ৰায় ৫২.৬৬ বিলিয়ন ইউনিট শক্তি বতাহৰ পৰা উৎপাদন কৰে৷ ভাৰত চৰকাৰৰ নব্য আৰু নবীকৰণযোগ্য শক্তি মন্ত্ৰণালয়ৰ ৱেবছাইটত এই তথ্য প্ৰকাশিত হৈছে৷ বতাহ শক্তিৰ উৎপাদনৰ ক্ষেত্ৰখনত গুজৰাট আৰু তামিলনাডুৰ সম্ভাৱনা আৰু সামৰ্থ্য বাকীবোৰ ৰাজ্যৰ তুলনাত অধিক৷

ভাৰত প্ৰায় ৭,৬০০ কিলোমিটাৰজোৰা উপকূলীয় ৰেখাৰে আবৃত্ত আৰু এই ৰেখাই ভাৰতৰ তিনিটা দিশ স্পৰ্শ কৰি আছে৷ উপকূল-দূৰৱৰ্তী বতাহ শক্তি উৎপাদনৰ ক্ষেত্ৰতো ভাৰতৰ সম্ভাৱনা প্ৰচুৰ৷ এই বিশেষ দিশটো বিবেচনা কৰি ভাৰত চৰকাৰে ২০১৫ চনৰ ৬ অক্টোবৰত National offshore wind energy policy (ৰাষ্ট্ৰীয় উপকূল-দূৰৱৰ্তী বতাহ শক্তি নীতি) প্ৰকাশ কৰে৷

তথ্যসংগ্ৰহ

শ্ৰেণী:বিদ্যুৎ
শ্ৰেণী:বিদ্যুৎ শক্তি
শ্ৰেণী:নবীকৰণযোগ্য শক্তি
জিজিয়া

জিজিয়া হ'ল ইছলামিক ৰাষ্ট্ৰত ইছলামিক আইনেৰে অনুকূলভাৱে স্থায়ীভাবে বসবাস কৰা অমুছলিমসকলৰজন প্ৰতি বছৰেকীয়া ধাৰ্যকৃত কৰ। মুছলিম ফকীহসকলৰ অভিমত এই যে অমুছলিম সকলৰ মাজত সেইসকল প্ৰাপ্তবয়স্ক, স্বাধীন, বিবেকী পুৰুষ হ'ব লাগিব। কিন্তু মহিলা, শিশু, বয়স্ক, বিকলাঙ্গ বা প্ৰতিবন্ধী, অসুস্থ, উন্মাদ, সন্ন্যাসী, দাস সকলক নিস্কৃতি দিয়া হৈছে। ওচৰা-ওচৰি মুছতামিনছ —অমুছলিম বিদেশী, যিজন অস্থায়ীভাৱে মুছলিম দেশত আশ্ৰয় লয় আৰু যিজন অমুছলিমে সামৰিক বাহিনীত যোগদান কৰিব বিছাৰে আৰু যদি সিহঁত দিবলৈ অসমৰ্থ তেতিয়াহ'লে সিহঁতক এই কৰৰ পৰা নিস্কৃতি দিয়া হৈছে

হাদিছো জিজিয়া কৰ সম্পৰ্কে উল্লেখ আছে, কিন্তু পৰিমাণ উল্লেখ নাই। যিয়েই নহওক ফকীহষকল এই বিষয়ে একমত যে পূৰ্বে মুছলিম শাসকসকলে যেনেকৈ বাইজেণ্টাইন আৰু ছাছানীয় সাম্ৰাজ্যত এইটো আদায় কৰিছিল।

ইছলামিক ইতিহাসত ইয়াৰ প্ৰয়োগ বিভিন্ন ৰকম দেখা যায়। বহুত সময়ত জিজিয়াক খাৰাজ ৰ সৈতে সাধাৰণ কৰ হিচাপেও আদায় কৰা হৈছে আৰু ইছলামিক ৰাজনীতিত ৰাজস্ব আদায়ৰ প্ৰধান উৎস আছিল। জিজিয়া কৰ কৰ দাতাৰ সামৰ্থ অনুসৰি বছৰেকীয়াভাবে নিৰ্ধাৰিত হৈছিল। বিভিন্ন সময় স্থান,কাল ইত্যাদিৰ ওপৰত ভিত্তি কৰি ভিন্ন সময়ত ধাৰ্যকৃত কৰৰ পৰিমাণ ভিন্ন হৈছে

এই প্ৰসংগত কোৰআনৰ ছুৰা তওবা’ৰ ২৯ নং আয়াতত কোৱা হৈছে, “যিসকলৰ ওপৰত কিতাপ (কোৰআন) অবতীৰ্ণ হৈছে সিহঁতৰ মাজত যিসকলে আল্লাহক বিশ্বাস নকৰে আৰু পৰকালতো নহয়, আৰু আল্লাহ ও তেওঁৰ ৰাছুলে যিবোৰ হাৰাম কৰিছে সেয়া হাৰাম নাভাবে আৰু সত্যধৰ্ম অনুসৰণ নকৰে, সিহঁতৰ সৈতে যুদ্ধ কৰিবা যেতিয়ালৈকে সিহঁতে বশ্যতা স্বীকাৰ কৰে: আনুগত্যৰ নিদৰ্শন স্বৰূপ স্বেচ্ছায় জিজিয়া দিয়ে”।

ওছমানীয় তুৰস্কত ১৯ শতকৰ মধ্যভাগ লৈকে জিজিয়া বলবৎ আছিল। মুছলিম সকলক বাধ্যতামূলকভাবে সামৰিক বিভাগত যোগদান হ'ব লগা হৈছিল আৰু তাৰ পৰিৱৰ্তে অমুছলিম সকলৰ ওপৰত এটা কৰ ধাৰ্য কৰা হয়। কিন্তু সকলো ধৰ্মৰ নাগৰিক সকলৰ বাবে বাধ্যতামূলক সামৰিক কৰ্ম প্ৰবৰ্তিত হোৱাৰ পাছত এই কৰৰো বিলোপ হয়। মধ্য যুগত পৃথিৱীৰ অন্যান্য মুছলিম শাসিত দেশতো অমুছলিম সকলৰ ওপৰত জিজিয়া কৰ ধাৰ্য কৰা হয়। ভাৰতত আকবৰে এইটো ৰহিত কৰিছিল, কিন্তু সম্ৰাট ঔৰঙ্গজেৱৰ আমলত এইটো পুনঃপ্ৰবৰ্তিত হয়।

তথ্যসূত্ৰ

শ্ৰেণী:ইছলাম ধৰ্ম
শ্ৰেণী:কৰ
শ্ৰেণী:পোখালি (ইতিহাস)
ব্ৰুক এডামছ

ব্ৰুক এডামছ (ইংৰাজী: Brooke Adams; জন্ম: ৮ ফেব্ৰুৱাৰী, ১৯৪৯) এগৰাকী আমেৰিকান অভিনেত্ৰী। তেওঁ বিশেষকৈ ডেজ অৱ হেভেন (১৯৭৮), ইনভেচন অৱ দা বডী স্নেচাৰ্ছ (১৯৭৮) আৰু দা ডেড জ’ন (১৯৮৩) আদি ছবিত কৰা অভিনয়ৰ বাবে জনাজাত।

প্ৰাৰম্ভিক জীৱন

এডামছৰ জন্ম ১৯৪৯ চনৰ ৮ ফেব্ৰুৱাৰীত নিউয়ৰ্ক চহৰত হৈছিল। তেওঁৰ মাতৃ আছিল অভিনেত্ৰী ৰোজালিণ্ড (পূৰ্বৰ উপাধি গোল্ড) আৰু পিতৃ ৰবাৰ্ট কে. এডামছ, যি এজন প্ৰযোজক, অভিনেতা আৰু চিবিএছৰ (CBS) প্ৰাক্তন উপ-সভাপতি আছিল। তদুপৰি তেওঁৰ পিতৃ আমেৰিকাৰ ৰাষ্ট্ৰপতি জন এডামছ আৰু জন কুইন্সি এডামছৰ এজন অপ্ৰমাণিত বংশধৰ আছিল। তেওঁৰ ভগ্নী হ'ল অভিনেত্ৰী লিন এডামছ। তেওঁ হাইস্কুল অৱ পাৰফৰ্মিং আৰ্টছ আৰু স্কুল অৱ আমেৰিকান বেলেত শিক্ষা গ্ৰহণ কৰিছিল। সৰু কালত তেওঁ মিছিগানৰ মণ্টাগুত থকা পেহীয়েকৰ ষ্টুডিঅ'ত নৃত্যৰ প্ৰশিক্ষণ লৈছিল।

কেৰিয়াৰ

টেলিভিছন আৰু শ্বক ৱেভছৰ দৰে কম বাজেটৰ ছবিত অভিনয় কৰাৰ পাছত, এডামছে ১৯৭৬ চনৰ ছবি কাৰ ৱাছত অভিনয় কৰে। ইয়াৰ পিছত তেওঁ ডেজ অৱ হেভেন (১৯৭৮) আৰু ইনভেচন অৱ দা বডী স্নেচাৰ্ছৰ (১৯৭৮) ৰিমেক সংস্কৰণত অভিনয় কৰে, যাৰ বাবে তেওঁ শ্ৰেষ্ঠ অভিনেত্ৰীৰ 'শনি বঁটা'ৰ (Saturn Award) মনোনয়ন লাভ কৰিছিল। তেওঁ কিউবা (১৯৭৯), দা ডেড জ’ন (১৯৮৩), কী এক্সচেঞ্জ (১৯৮৫) আৰু গেছ ফুড লজিং (১৯৯২) ছবিতো অভিনয় কৰিছিল। শেষৰখন ছবিৰ বাবে তেওঁ 'ইণ্ডিপেণ্ডেণ্ট স্পিৰিট এৱাৰ্ড'ৰ শ্ৰেষ্ঠ সহকাৰী অভিনেত্ৰীৰ মনোনয়ন লাভ কৰে।

২০০২ চনত তেওঁ তেওঁৰ ভগ্নী লিন এডামছে লিখা আৰু স্বামী টনি শ্বালহৌবে পৰিচালনা কৰা ৰোমাণ্টিক কমেডী ছবি মেড-আপত অভিনয় কৰে। এডামছে ইয়াৰ উপৰি এট লাষ্ট আৰু দা লেজেণ্ড অৱ লুচি কীজ (দুয়োখন ২০০৫ চনৰ) নামৰ ছবি দুখনত অভিনয় কৰাৰ লগতে ব্ৰডৱেৰ নাটক দা চেৰী অৰ্চাৰ্ড, লেণ্ড মি এ টেনৰ আৰু ৱেণ্ডি ৱাছাৰষ্টাইনৰ দা হেইডি ক্ৰনিকলছত (১৯৯০) অভিনয় কৰিছিল। তেওঁ তেওঁৰ স্বামী অভিনীত ধাৰাবাহিক মংকৰ পাঁচটা ভিন্ন খণ্ডত চাৰিটা বেলেগ বেলেগ চৰিত্ৰত অভিনয় কৰিছিল আৰু ধাৰাবাহিকখনৰ টিভি চিনেমা মিষ্টাৰ মংকছ লাষ্ট কেছতো ভূমুকি মাৰিছিল। ইয়াৰ কেইবছৰমান আগতে তেওঁ স্বামীৰ সৈতে উইংছ নামৰ ধাৰাবাহিকখনৰ এটা খণ্ডতো অতিথি শিল্পী হিচাপে অভিনয় কৰিছিল।

ব্যক্তিগত জীৱন

এডামছে ১৯৯২ চনত অভিনেতা টনি শ্বালহৌবৰ সৈতে বিবাহপাশত আবদ্ধ হয়। তেওঁলোকৰ দুগৰাকী কন্যা সন্তান আছে, যি দুয়োকে তেওঁলোকে তুলি লৈছিল (দত্তক লৈছিল)।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
থোৰা ফিডলাৰ

থোৰা নীলচেন ফিডলাৰ (ইংৰাজী: Thora Nielsen Fiedler; ১৫ মাৰ্চ ১৮৫৪ – ১৩ মাৰ্চ ১৯৪১) এগৰাকী ডেনিছ নাৰ্ছ, কৃত্ৰিম অংগ বিশেষজ্ঞ আৰু নাৰ্ছিং হোমৰ অধ্যক্ষা আছিল। তেওঁ বিশেষভাৱে সক্ষম লোকৰ বাবে এখন নাৰ্ছিং হোম সম্প্ৰসাৰণ কৰাত সহায় কৰিছিল আৰু পৰৱৰ্তী সময়ত সেই নাৰ্ছিং হোমৰ অধ্যক্ষা হৈছিল। তেওঁ এটা কৃত্ৰিম অংগ নিৰ্মাণৰ কৰ্মশালা স্থাপন কৰিছিল আৰু নতুন ধৰণৰ কৃত্ৰিম অংগ উদ্ভাৱন কৰিছিল।

প্ৰাৰম্ভিক জীৱন

ফিডলাৰ নিউবৰ্গৰ এজন কৃষক তথা পথ পৰিদৰ্শক হেৰাল্ড ভালডেমৰ ফিডলাৰ (১৮০৮–৮৭) আৰু মেৰী ছফি কিৰ্ষ্টিন জেনচেনৰ (১৮৩০-১৯০৫) ঘৰত জন্মগ্ৰহণ কৰিছিল। ফিডলাৰৰ তিনিগৰাকী ভগ্নী আছিল। তিনিওগৰাকীয়ে ১৮৮৬-৮৭ চনত নাৰ্ছ হোৱাৰ বাবে অধ্যয়ন আৰম্ভ কৰিছিল। ফিডলাৰে ডেনিছ ৰেড ক্ৰছৰ অধীনত মিউনিচিপাল হাস্পতালত অধ্যয়ন কৰিছিল। ৰেড ক্ৰছত শিক্ষা সম্পূৰ্ণ কৰিবলৈ ১৫ মাহ সময় লাগিছিল।

কৰ্মজীৱন

ফিডলাৰে ৰেড ক্ৰছৰ সৈতে জড়িত হৈ আছিল। ১৮৮৮ চনত তেওঁ ৰেড ক্ৰছৰ এগৰাকী ব্যক্তিগত নাৰ্ছ হয় আৰু ১৮৯৩ চনত তেওঁৰ এজন ৰোগী আছিল জোহানে পিটাৰচেন। পিটাৰচেনে ১৮৭৪ চনৰ পৰা পক্ষাঘাতগ্ৰস্ত ছোৱালীবোৰৰ বাবে এখন বিদ্যালয় চলাই আছিল। তেওঁ বিশেষভাৱে সক্ষম লোকৰ বাবে 'ক্ৰিপল হোম' নামৰ এখন নাৰ্ছিং হোম স্থাপন কৰিছিল, য’ত ৰেড ক্ৰছৰ নাৰ্ছসকলক ব্যৱহাৰ কৰা হৈছিল। জোহানে পিটাৰচেনে ফিডলাৰক বহুত ভাল পাইছিল আৰু ১৮৯৪ চনত ফিডলাৰক ক্ৰিপল হোমত পূৰ্ণকালীন নাৰ্ছ হিচাপে নিযুক্তি দিয়া হয়। সেই হোমখন সৰু আছিল আৰু ফিডলাৰে ইয়াক সম্প্ৰসাৰণ কৰাত সহায় কৰিছিল। ফিডলাৰৰ অধীনত হোমখনৰ কৃত্ৰিম অংগ নিৰ্মাণৰ কৰ্মশালাখন ইমানেই সম্প্ৰসাৰিত হৈছিল যে ই হোমখনৰ লগতে অন্যান্য হাস্পতালৰ প্ৰয়োজনীয়তাও পূৰণ কৰিবলৈ সক্ষম হৈছিল।

হাস্পতালৰ বিচনাত ৰোগীৰ যত্ন লোৱাই তেওঁৰ মূল কাম আছিল যদিও ফিডলাৰে নিজে বেণ্ডেজ আৰু কৃত্ৰিম অংগ নিৰ্মাণ কৰিবলৈ আৰম্ভ কৰিছিল। তেওঁ কামৰ পিছতো তাত থাকি চামৰা, তীখা আৰু বিভিন্ন ধাতু ব্যৱহাৰ কৰি কৃত্ৰিম অংগবোৰ বনাইছিল। যেতিয়া তেওঁ এটা প্ৰাৰম্ভিক আৰ্হি তৈয়াৰ কৰি শেষ কৰিছিল, তেতিয়া তেওঁ হোমৰ ৰোগীসকলক 'ৱৰ্ক থেৰাপী' হিচাপে কৃত্ৰিম অংগবোৰ নিৰ্মাণ কৰিবলৈ দিছিল। লাহে লাহে কৰ্মশালাবোৰ ডাঙৰ হৈ আহিল আৰু ফিডলাৰে নাৰ্ছ হিচাপে কাম কৰাৰ লগতে এই কৰ্মশালাবোৰো চলাইছিল। ইয়াত কাম কৰা বিশেষভাৱে সক্ষম ৰোগীৰ সংখ্যাও বাঢ়ি গৈছিল। ৰোগীসকলক কামত নিযুক্তি দিয়া হৈছিল আৰু দৰমহাও দিয়া হৈছিল। নিজাববীয়াকৈ কৃত্ৰিম অংগ উৎপাদন কৰাৰ ফলত হোমখনৰ ধনো ৰাহি হৈছিল।

ফিডলাৰে কেইবাটাও কৃত্ৰিম অংগ উদ্ভাৱন কৰিছিল, যিবোৰ প্ৰতিজন ব্যক্তিৰ প্ৰয়োজন অনুসৰি তৈয়াৰ কৰা হৈছিল। ইয়াৰ ফলত ৰোগীসকলে বহুতো কাম নিজে কৰিবলৈ সক্ষম হৈছিল, যাৰ বাবে অন্যথা তেওঁলোকক এগৰাকী নাৰ্ছৰ প্ৰয়োজন হ’লহেঁতেন। ১৯০৮ চনত ফিডলাৰ নাৰ্ছিং হোমৰ অধ্যক্ষা হয়। প্ৰথম বিশ্বযুদ্ধৰ সময়ত যুদ্ধত লিপ্ত দেশসমূহৰ বিশেষজ্ঞসকলে ফিডলাৰৰ আৰ্হিৰ পৰা বেণ্ডেজ আৰু কৃত্ৰিম অংগ কেনেকৈ তৈয়াৰ কৰিব লাগে সেইটো শিকিবলৈ তেওঁৰ নাৰ্ছিং হোমলৈ আহিছিল। ১৯২১ চনত ফিডলাৰে কামৰ পৰা অব্যাহতি লয়।

১৯১৩ চনত তেওঁক মেডেল অফ মেৰিট প্ৰদান কৰা হয়। ১৯১৯ চনত তেওঁৰ ২৫ বছৰীয়া জয়ন্তী অনুষ্ঠানত তেওঁক সন্মানিত কৰা হয় আৰু আৰ্থিক উপহাৰ দিয়া হয়। তেওঁ এই ধনেৰে 'ফ্ৰক ফিডলাৰ্ছ লেগাট' নামৰ এক অনুদান পুঁজি গঠন কৰিছিল।

মৃত্যু

১৯২১ চনত কাম এৰি দিয়াৰ পিছত ফিডলাৰ চৰোৰ ওচৰৰ লিঞ্জলৈ গুচি যায়, য’ত তেওঁৰ মাক-দেউতাক আছিল। ১৯৪১ চনৰ ১৩ মাৰ্চত ইয়াতেই তেওঁৰ মৃত্যু হয়। তেওঁক হোলষ্টেইনবৰ্গ দুৰ্গৰ ওচৰৰ হোলষ্টেইনবৰ্গ কবৰস্থানত মাক-দেউতাকৰ সৈতে সমাধিস্থ কৰা হৈছে।

সন্মান আৰু বিভূষণ

মেডেল অফ মেৰিট (সোণৰ), ১৯১৩

তথ্যসূত্ৰ

শ্ৰেণী:ডেনিছ নাৰ্ছ
দেৰগাঁও উল্কাপিণ্ড

দেৰগাঁও উল্কাপিণ্ড নামেৰে নামাংকিত এই উল্কাপিণ্ডটো ২০০১ চনৰ ২ মাৰ্চ তাৰিখে বিয়লি প্ৰায় ৪:৪০ বজাত অসমৰ গোলাঘাট জিলাৰ দেৰগাঁৱত (অক্ষাংশ : ২৬°৪১' উত্তৰ দ্ৰাঘিমাংশ : ৯৩°৫২' পূব) পৰিছিল। এই উল্কাপিণ্ডৰ ভালেসংখ্যক টুকুৰা (যিবোৰৰ ওজন প্ৰায় ১-১০ কে.জি পৰ্যন্ত) পশ্চিম দেৰগাঁৱৰ পৰা ৪০ কি.মি দুৰত্বত অৱস্থিত মাজুলীৰ ১০ বৰ্গ কি.মি অঞ্চলৰ পৰা উপলব্ধ হৈছিল। তাৰোপৰি অন্য কিছু অংশ কৈলাগাঁও নামৰ সমীপবৰ্ত্তী গাঁৱত পোৱা গৈছিল৷ সন্দেহ কৰা হৈছিল যে ইয়াৰে কিছু অংশ ব্ৰহ্মপুত্ৰৰ বুকুতো পৰিছিল৷

বিৱৰণ

প্ৰত্যক্ষদৰ্শীৰ মতে উল্কাপিণ্ডটো দুটা বিকট বিস্ফোৰণেৰে এখন কুঁহিয়াৰণিত ভূ-পতিত হৈছিল । পৰবৰ্ত্তি কালত শ্ৰী এইচ. পি. বৰদলৈয়ে উল্কাপিণ্ডটো তিনিটা টুকুৰা হিচাপে উদ্ধাৰ কৰে। টুকুৰাকেইটাৰ ওজন আছিল ক্ৰমে ১০.৩, ১.৪ আৰু ০.৮ কিলোগ্ৰাম (মুঠ ১২.৫ কিলোগ্ৰাম।) ইয়াৰে মূল অংশটো (১০.৩ কিলো আৰু ১৫০ গ্ৰাম নমুনা) গুৱাহাটী বিশ্ববিদ্যালয়ৰ পদাৰ্থ বিজ্ঞান বিভাগে, ১.৪ কিলো অংশ দেৰগাঁও মহাবিদ্যালয়ে আৰু ০.৮ কিলো অংশটো জগন্নাথ বৰুৱা মহাবিদ্যালয়ে সংগ্ৰহ কৰে ।

তথ্যসূত্ৰ

শ্ৰেণী:জ্যোতিৰ্পদাৰ্থ বিজ্ঞান
চিষ্টাৰ মিডনাইট

চিষ্টাৰ মিডনাইট হʼল কৰণ কান্ধাৰীৰ দ্বাৰা ৰচিত তথা পৰিচালিত, ২০২৪ চনত মুক্তিপ্ৰাপ্ত, এখন ব্লেক কমেডী চলচ্চিত্ৰ। ছবিখনত অভিনেত্ৰী ৰাধিকা আপ্টেই মুখ্য চৰিত্ৰত অভিনয় কৰিছে। অশোক পাঠক, ছায়া কদম আৰু স্মিতা তাম্বেই ছবিখনৰ পাৰ্শ্ব চৰিত্ৰত অভিনয় কৰিছে।

২০২৪ চনৰ ১৯ মে’ তাৰিখে, কান চলচ্চিত্ৰ মহোৎসৱ, ২০২৪-ত, ডিৰেক্টৰছ ফʼৰ্টনাইট বিভাগত ছবিখনৰ ৱৰ্ল্ড প্ৰিমিয়াৰ অনুষ্ঠিত হৈছিল। এগৰাকী ব্ৰিটিছ লেখক, পৰিচালক তথা প্ৰযোজকৰ অসাধাৰণ আত্মপ্ৰকাশৰ শিতানত ছবিখন ৭৮তম বাফটা বঁটাৰ বাবে মনোনীত হৈছিল। ২০২৫ চনৰ ৩০ মেʼ তাৰিখে ভাৰতৰ ছবিগৃহসমূহত ছবিখনে মুক্তি পায়।

কাহিনী

চিষ্টাৰ মিডনাইট হৈছে মুম্বাইত, এক আনুষ্ঠানিক বিবাহ (Arranged marriage)ত আৱদ্ধ উমা নামৰ এগৰাকী মহিলাৰ কাহিনী। তেওঁ একাকিত্ব আৰু হতাশাৰ সৈতে যুঁজি থকাৰ সময়তে তেওঁৰ জীৱনত কিছু অবাস্তৱ আৰু গভীৰ হাস্যকৰ ঘটনা ঘটে।

অভিনয় শিল্পী

উমাৰ চৰিত্ৰত ৰাধিকা আপ্টে
গোপালৰ চৰিত্ৰত অশোক পাঠক
শীতলৰ চৰিত্ৰত ছায়া কদম
ৰেশমাৰ চৰিত্ৰত স্মিতা তাম্বে
শ্বেৰ সিঙৰ চৰিত্ৰত সুভাষ চন্দ্ৰ

প্ৰযোজনা

২০২২ চনত, এই প্ৰকল্পটোৱে ব্ৰিটিছ ফিল্ম ইনষ্টিটিউটৰ পৰা ১.০৩ মিলিয়ন পাউণ্ডৰ প্ৰডাকচন অনুদান লাভ কৰিছিল। কোডাক আৰু পেনাভিছন নামৰ আমেৰিকীয় কোম্পানী দুখনত ছবিখনৰ দৃশ্যগ্ৰহণ কৰা হৈছিল।

মুক্তি

২০২৪ চনৰ ১৯ মেʼ তাৰিখে, ২০২৪ বৰ্ষৰ কান চলচ্চিত্ৰ মহোৎসৱত, ডিৰেক্টৰছ ফʼৰ্টনাইট বিভাগত চিষ্টাৰ মিডনাইটৰ ৱৰ্ল্ড প্ৰিমিয়াৰ অনুষ্ঠিত হয়। ইয়াৰ পূৰ্বে প্ৰ’টাগ’নিষ্ট পিকচাৰ্ছ নামৰ চেলছ কোম্পানী এখনে ছবিখনৰ বিশ্বব্যাপী বিক্ৰীৰ দায়িত্ব লৈছিল। ২০২৪ চনৰ জুলাই মাহত অল্টিটিউড ফিল্ম ডিষ্ট্ৰিবিউচনে যুক্তৰাজ্যত ছবিখনৰ বিতৰণৰ অধিকাৰ লাভ কৰে। ২০২৪ চনৰ অক্টোবৰ মাহত মেগনেট ৰিলিজিঙে আমেৰিকা যুক্তৰাষ্ট্ৰত ছবিখনৰ বিতৰণৰ অধিকাৰ লাভ কৰে। ২০২৫ চনৰ ৩০ মেʼ তাৰিখে ভাৰতৰ চিত্ৰগৃহত ছবিখন মুক্তি পায়।

সঁহাৰি

ৰিভিউ এগ্ৰিগেটৰ ৱেবছাইট ৰটেন টমেটোছত, ছবিখনে ৫৫জন সমালোচকৰ ৰিভিউৰ ভিতৰত ৯৬% ইতিবাচক সমালোচনা লাভ কৰে। ছবিখনে ইয়াৰ অনন্য কাহিনী আৰু আকৰ্ষণীয় দৃশ্য শৈলীৰ বাবে প্ৰশংসিত হৈছে, যিয়ে হিন্দী ভাষাৰ স্বতন্ত্ৰ চলচ্চিত্ৰলৈ এক উল্লেখযোগ্য অৱদান আগবঢ়াইছে।

বঁটা-বাহন

পুৰস্কাৰ
অনুষ্ঠানৰ তাৰিখ
শিতান
প্ৰাপক(সকল)
ফলাফল
তথ্যসূত্ৰ
কান চলচ্চিত্ৰ মহোৎসৱ
২৫ মে’ ২০২৪
কেমেৰা ডি অৰ
কৰণ কান্ধাৰী

ফেণ্টাষ্টিক ফেষ্ট
২৪ ছেপ্টেম্বৰ ২০২৪
নেক্সট ৱেভ – শ্ৰেষ্ঠ পূৰ্ণদৈৰ্ঘ্য চলচ্চিত্ৰ

হাৱাই আন্তঃৰাষ্ট্ৰীয় চলচ্চিত্ৰ মহোৎসৱ
১২ অক্টোবৰ ২০২৪
নেটপাক বঁটা

জুৰিখ চলচ্চিত্ৰ মহোৎসৱ
১৩ অক্টোবৰ ২০২৪
গʼল্ডেন আই বঁটা

ব্ৰিটিছ স্বতন্ত্ৰ চলচ্চিত্ৰ বঁটা
৮ ডিচেম্বৰ ২০২৪
শ্ৰেষ্ঠ মুখ্য ভূমিকা
ৰাধিকা আপ্টে

শ্ৰেষ্ঠ সংগীত তত্ত্বাৱধান
ক্লে চেভিডজ

ডগলাছ হিকক্স বঁটা (শ্ৰেষ্ঠ নৱাগত পৰিচালক)
কৰণ কান্ধাৰী

শ্ৰেষ্ঠ আত্মপ্ৰকাশৰ চিত্ৰনাট্যকাৰ

ব্ৰিটিছ একাডেমী চলচ্চিত্ৰ বঁটা
১৬ ফেব্ৰুৱাৰী ২০২৫
এগৰাকী ব্ৰিটিছ লেখক, পৰিচালক তথা প্ৰযোজকৰ দ্বাৰা অসাধাৰণ আত্মপ্ৰকাশ

তথ্য উৎস

বাহ্যিক সংযোগ

শ্ৰেণী:২০২৪ বৰ্ষৰ চলচ্চিত্ৰ
শ্ৰেণী:বিবাহ সম্পৰ্কীয় চলচ্চিত্ৰ
শ্ৰেণী:ইংৰাজী চলচ্চিত্ৰ
শ্ৰেণী:ভাৰতৰ চলচ্চিত্ৰ
আয়ুষী ঢোলাকীয়া

আয়ুষী ঢোলাকীয়া এগৰাকী ভাৰতীয় সৌন্দৰ্য ৰাণী, যিয়ে ২০১৯ চনৰ ১৯ ডিচেম্বৰত ভাৰতৰ নতুন দিল্লীত অনুষ্ঠিত মিছ টিন ইণ্টাৰনেশ্যনেল ২০১৯-ৰ মুকুট লাভ কৰিছিল। মিছ টিন ইণ্টাৰনেশ্যনেল খিতাপ অৰ্জন কৰা তেওঁ প্ৰথমগৰাকী ভাৰতীয়। আয়ুষীয়ে গ্ল্যামানন্দৰ মালিকানাধীন মিছ টিন ইণ্ডিয়া ২০১৯ প্ৰতিযোগিতাত অংশগ্ৰহণ কৰিছিল আৰু ভাৰতৰ নতুন দিল্লীত অনুষ্ঠিত মিছ টিন ইণ্টাৰনেশ্যনেল ২০১৯ প্ৰতিযোগিতাত ভাৰতক প্ৰতিনিধিত্ব কৰিছিল, য’ত তেওঁক মেক্সিকোৰ ওডালিছ দুৱাৰ্টে বিজয়ীৰ মুকুট পিন্ধাইছিল।

সৌন্দৰ্য প্ৰতিযোগিতা

মিছ টিন ইণ্ডিয়া ২০১৯

আয়ুষীয়ে গ্ল্যামানন্দৰ মালিকানাধীন মিছ টিন ইণ্ডিয়া ২০১৯ প্ৰতিযোগিতাত অংশগ্ৰহণ কৰিছিল, যিখন ২০১৯ চনৰ ৩০ ছেপ্টেম্বৰত জয়পুৰৰ জয়বাগ পেলেচত অনুষ্ঠিত হৈছিল। তাত তেওঁক পূৰ্বৰ বিজয়ী ৰিতিকা খটনানিয়ে মিছ টিন ইণ্টাৰনেশ্যনেল ২০১৯-ৰ মুকুট পিন্ধায়। প্ৰতিযোগিতাখনৰ সময়ত তেওঁ মিছ কনজেনিবেলিটী, মিছ এনভাইৰনমেণ্ট আৰু মিছ বিউটি উইথ কজকে ধৰি কেইবাটাও উপ-বঁটা লাভ কৰিবলৈ সক্ষম হয়।

মিছ টিন ইণ্টাৰনেশ্যনেল ২০১৯

আয়ুষীয়ে ভাৰতৰ নতুন দিল্লীত অনুষ্ঠিত মিছ টিন ইণ্টাৰনেশ্যনেল ২০১৯ প্ৰতিযোগিতাত ভাৰতক প্ৰতিনিধিত্ব কৰিছিল, য’ত তেওঁক মেক্সিকোৰ ওডালিছ দুৱাৰ্টে বিজয়ীৰ মুকুট পিন্ধাইছিল। সমগ্ৰ বিশ্বৰ ২০ গৰাকী প্ৰতিযোগীৰ বিৰুদ্ধে যুঁজি আয়ুষীয়ে মিছ টিন ইণ্টাৰনেশ্যনেলৰ ২৭ বছৰীয়া ইতিহাসত এই খিতাপ জয় কৰা প্ৰথমগৰাকী ভাৰতীয় হিচাপে পৰিগণিত হয়। চূড়ান্ত প্ৰশ্নোত্তৰ শিতানত প্ৰতিযোগীসকলক সঞ্চালকৰ তৰফৰ পৰা সোধা হৈছিল— "আপুনি বিশ্বাস কৰেনে যে যেতিয়া সমগ্ৰ বিশ্বত কোনো বিভাজিত দেশ নথকাকৈ মাত্ৰ এখন আন্তঃৰাষ্ট্ৰীয় ফেডাৰেল চৰকাৰ থাকিলেহে পৃথিৱীখন ইতিমধ্যে এখন বহুত ভাল ঠাই হ'লহেঁতেন?"

তথ্যসূত্ৰ

বাহ্যিক সংযোগ

শ্ৰেণী:গুজৰাটী ব্যক্তি
শ্ৰেণী:সৌন্দৰ্য প্ৰতিযোগী
পক্ষধৰ মিশ্ৰ

পক্ষধৰ মিশ্ৰ (ওৰফে জয়দেৱ) আছিল পঞ্চদশ শতিকাৰ মিথিলা অঞ্চলৰ এজন ভাৰতীয় দাৰ্শনিক আৰু গংগেশৰ পৰম্পৰাত ন্যায় শাস্ত্ৰ সম্প্ৰদায়ৰ প্ৰতিষ্ঠাপক। খ্ৰীষ্টীয় পঞ্চদশ শতিকাৰ সময়ছোৱাত তেওঁ ন্যায় শাস্ত্ৰৰ সাধক আছিল। তেওঁ মিথিলাৰ ঐনিৱাৰ বংশৰ ৰজা ভৈৰৱ সিংহৰ ৰাজদৰবাৰৰ সদস্য আছিল। তেওঁৰ ছাত্ৰসকলৰ উল্লেখযোগ্য ছাত্ৰ-ছাত্ৰীসকলৰ ভিতৰত বাসুদেৱ সাৰ্বভৌম আৰু ৰঘুনাথ শিৰোমণি অন্যতম।

তেওঁৰ উল্লেখযোগ্য গ্ৰন্থসমূহৰ ভিতৰত আলোক, যিয়ে তত্ত্বচিন্তামণিৰ পূৰ্বৰ সকলো টীকাক অতিক্ৰম কৰিছিল। আলোকখন ১৪৬৫-৭৫ খ্ৰীষ্টাব্দৰ মাজৰ কিছু সময়ৰ বুলি নিশ্চিতভাৱে ধৰা হৈছে।

প্ৰাথমিক জীৱন

ভাৰত উপমহাদেশৰ মিথিলা অঞ্চলৰ এটা মৈথিল ব্ৰাহ্মণ পৰিয়ালত পক্ষধৰ মিশ্ৰৰ জন্ম হৈছিল। তেওঁৰ পিতৃৰ নাম আছিল বটেশ্বৰ মহামহোপাধ্যায়। তেওঁ ভাৰতৰ বিহাৰৰ মধুবনী জিলাৰ সৰিসৱ পাহি গাঁৱৰ আছিল।

পক্ষধৰ মিশ্ৰৰ শিক্ষানুষ্ঠান

পক্ষধৰ মিশ্ৰৰ শিক্ষানুষ্ঠান আছিল ন্যায় শাস্ত্ৰ শিক্ষণৰ এক বিখ্যাত কেন্দ্ৰ। ই ভাৰতৰ বিহাৰৰ মধুবনী জিলাৰ ভৌৰ গাঁৱত অৱস্থিত আছিল। তেওঁৰ জন্ম গাঁও সৰিসৱ পাহিৰ ওচৰতে। বিশিষ্ট ন্যায়য়িক বাসুদেৱ সাৰ্বভৌম আৰু ৰঘুনাথ শিৰোমণিয়ে পক্ষধৰ মিশ্ৰৰ শিক্ষানুষ্ঠানত ন্যায় শাস্ত্ৰ অধ্যয়ন কৰিছিল।

সাহিত্যিক ৰচনা

পক্ষধৰ মিশ্ৰই তত্ত্বনিৰ্ণয় নামেৰে জনাজাত এটা গ্ৰন্থ ৰচনা কৰিছিল। তেওঁ দ্ৰাব্য পদাৰ্থ আৰু লীলাৱতী বিবেক গ্ৰন্থও ৰচনা কৰিছিল। একেদৰে তেওঁ জামছামত বিষ্ণু পুৰাণ গ্ৰন্থৰ এটা সংস্কৰণো ৰচনা কৰিছিল যিটো মিথিলাৰ অন্তৰ্ধান হোৱা অমৰাৱতী নগৰৰ পশ্চিম দিশত অৱস্থিত আছিল। ই এতিয়াও পাটনা গৱেষণা সমিতিৰ পুথিভঁৰালত সংৰক্ষিত হৈ আছে।

তথ্যসূত্ৰ

শ্ৰেণী:ভাৰতীয় দাৰ্শনিক
শোভা ৰাণী ত্ৰিপুৰা

শোভা ৰাণী ত্ৰিপুৰা এগৰাকী বাংলাদেশী লেখিকা আৰু শিক্ষক। তেওঁ ত্ৰিপুৰী (কোকবৰক) জনগোষ্ঠীৰ মহিলা। তেওঁ ২০১৭ চনত বাংলাদেশ চৰকাৰৰ পৰা বেগম ৰোকেয়া পদক লাভ কৰে।

জীৱনী

শোভা ৰাণী ত্ৰিপুৰাৰ জন্ম ১৯৫৯ চনৰ ২ ফেব্ৰুৱাৰী তাৰিখে ৰাঙামাটিত হৈছিল। তেওঁ পিতৃৰ চাকৰিৰ বাবে মহালছৰী, খাগ্ৰাছৰীত বাস কৰিছিল। শৈশৱৰ পৰাই তেওঁ লিখনী প্ৰতি আগ্ৰহী আছিল আৰু লিখিবলৈ আৰম্ভ কৰিছিল। ত্ৰিপুৰা জনগোষ্ঠীৰ অন্যতম বৌদ্ধিক ব্যক্তি হিচাপে জনাজাত। তেওঁ পাহাৰী আৰু সমতল দুয়ো জাতিক লৈ সাহিত্য লিখিছে। ১৯৬৬ চনত খাগ্ৰাছৰী চৰকাৰী মহাবিদ্যালয়ত প্ৰথম বৰ্ষত থাকোঁতে তেওঁ শিক্ষকতাৰ চাকৰি লাভ কৰিছিল। তেওঁ লিখা বহুতো গ্ৰন্থ আছে, বিশেষকৈ পাহাৰীয়া জনগোষ্ঠী সম্পৰ্কিত। তেওঁ ২০১৬ চনত একুশে পদক লাভ কৰিছিল। তেওঁলোকৰ দুই কন্যা সন্তান আছিল।

বঁটা

বঁটাৰ শিৰোনাম বছৰ প্ৰদানকাৰী সংস্থা
শ্ৰেষ্ঠ শিক্ষিকা ১৯৮৫, ১৯৮৬, ২০০০ বাংলাদেশ চৰকাৰ
ৰাঙামাটি বনভূমি সাহিত্য পুৰস্কাৰ ১৯৮৫ ৰাঙামাটি পাৰ্বত্য জিলা
উপজাতীয় ৰূপকথা ১৯৮০, ১৯৮৫ ৰাঙামাটি উপজাতীয় সাংস্কৃতিক প্ৰতিষ্ঠান
সৈয়দ ইসমাইল হোসেন সিৰাজী পদক ২০১৩ সিৰাজগঞ্জ বিশ্ব বাংলা সাহিত্য উৎসৱ
সম্মাননা সনদ ২০১৩ বাংলাদেশ আদিবাসী ফোৰাম
ছায়ানীড় স্মাৰক সম্মাননা ২০১৪ খোগ্ৰাছাৰী জিলা
ৰাহিলা সাহিত্য পুৰস্কাৰ ২০১৪ মুৰ্শিদাবাদ ৰাহিলা সংস্কৃতি সংঘ, পশ্চিমবঙ্গ
কবি নজৰুল স্মাৰক সম্মাননা ২০১৪ পশ্চিমবঙ্গ বাংলা অকাডেমি
শ্ৰেষ্ঠ জয়িতা ২০১৬ মহিলা আৰু শিশু বিষয়ক মন্ত্ৰণালয়, বাংলাদেশ
বেগম ৰোকেয়া পদক ২০১৭ বাংলাদেশৰ প্ৰধানমন্ত্ৰী

গ্ৰন্থ

গ্ৰন্থৰ শিৰোনাম বছৰ
ঝৰাপাতা ১৯৯৬
ত্ৰিপুৰা জাতিৰ ইতিকথা ২০০১
ত্ৰিপুৰা জাতিৰ ৰূপকথা ২০০২
জাতক (বুদ্ধ) ২০০৪
ত্ৰিপুৰা জাতি ২০০৭
ত্ৰিপুৰা জাতিৰ ইতিবৃত্ত ২০১২
আলোময়ীমা ত্ৰিপুৰেশ্বৰী ২০১২
শুভ বাংলা নববৰ্ষ ২০১২
বপ্নেৰ ধূসৰ ছায়া ২০১৩
ৰাখাইন ও ত্ৰিপুৰা জাতিসত্তা ২০১৪
ধূসৰ পাহাড়ে সবুজ তাৰুণ্ ২০১৪
ত্ৰিপুৰা জাতিৰ কিংবদন্তী ২০১৪
একুশেৰ অপৰাজিত কথামালা ২০১৪
গিৰি নন্দিনী ২০১৪

তথ্যসূত্ৰ

শ্ৰেণী:বাংলাদেশৰ ব্যক্তি
শ্ৰেণী:লেখিকা
মজিদ বেহেস্তী

মজিদ বেহেস্তী (ফাৰ্চী: مجید بهشتی; জন্ম ২২ অক্টোবৰ, ১৯৫৫) এজন ইৰানী অভিনেতা, চলচ্চিত্ৰ প্ৰযোজক আৰু থিয়েটাৰ পৰিচালক। তেওঁ বিভিন্ন টেলিভিছন ধাৰাবাহিকতো অভিনয় কৰিছে। এই অনুষ্ঠানসমূহত অংশগ্ৰহণ কৰি তেওঁ আটাইতকৈ বেছি জনপ্ৰিয়তা আৰু খ্যাতি অৰ্জন কৰিছে।

তথ্যসূত্ৰ

বাহ্যিক সংযোগ

Majid Beheshti in Omid Radio
Beheshti in Iran Theatre
Majid Beheshti in Festival of Arts
Majid Beheshti

শ্ৰেণী:ইৰানৰ ব্যক্তি
শ্ৰেণী:অভিনেতা
শ্ৰেণী:চলচ্চিত্ৰ পৰিচালক
শ্ৰেণী:চলচ্চিত্ৰ প্ৰযোজক
কুৰিমাৰ

“কুৰিমাৰ ” এটা পাঞ্জাবী প্ৰবচন যাৰ আক্ষৰিক অৰ্থ হৈছে কন্যা সন্তান হত্যাকাৰী৷ “শিখ ৰিহাট মৰ্যাদা”কে ধৰি বিভিন্ন ৰিহাত-নামা বা নীতি-আদেশে এই প্ৰথা নিষিদ্ধ কৰা হৈছে৷ যদিও এই প্ৰথা বৰ্তমান বিলুপ্ত হৈছে, এই শব্দটোক বৰ্তমানৰ নাৰী শিশু বা ভ্ৰুণহত্যাৰ প্ৰথাৰ উল্লেখ হিচাপে চাব পাৰি, যাৰ ফলত ভাৰতৰ উত্তৰ-পশ্চিম অঞ্চলত নাৰী-পুৰুষৰ অনুপাত এক জটিল অবস্থা হৈছে৷ নানকে প্ৰচাৰ কৰা শিখ ধৰ্মৰ প্ৰধানতা পুৰোহিত বা পিতৃতন্ত্ৰত নাছিল ৷ তথাপিও শিখ সম্প্ৰদায়ে এই ঘৃণনীয় প্ৰথা বহুদিন আঁতৰাব পৰা নাছিল৷

১৬৯৯ খ্ৰীষ্টাব্দত গুৰু গোবিন্দ সিঙে শিষ্যসকলক অন্তৰ্ভুক্ত কৰাৰ সময়ত সমাজৰ পাঁচটা বিশেষ গোটৰ সৈতে উপবাস, একেলগে খাদ্য গ্ৰহণ আৰু বিবাহৰ পৰা বিৰত থাকিবলৈ স্পষ্ট নিৰ্দেশনা দিছিল৷ পাঁচটা বংশ হ’ল: মিনা ধীৰমাল,—গুৰু অৰ্জুন সিঙৰ জ্যেষ্ঠ ভাতৃ আৰু শত্ৰু পৃথবিমল, মুছান্দীয়াৰ বংশধৰ,—যিসকলে নিজকে গুৰু বুলি গণ্য কৰি ঘৃণাৰ প্ৰচাৰ কৰে, ৰাম ৰায়,—গুৰু টেগবাহাদুৰৰ হত্যাকাৰী ৰাম ৰায়ৰ বংশধৰ, ভাণ্ডানি,—যিসকলে মূৰ আৰু মূৰৰ খুলি কটায়, আৰু কুৰিমাৰ,—যিসকলে নিজৰ কন্যাক হত্যা কৰে৷ ১৯৫০ চনত প্ৰকাশিত শিখ ৰিহাট বিধিত ইয়াক কঠোৰভাৱে নিষিদ্ধ কৰা হৈছিল৷

সন্দৰ্ভ
গগু শ্যামলা

গগু শ্যামলা এগৰাকী তেলেগু ভাষাৰ লেখিকা আৰু মহিলা কৰ্মী আৰু এগৰাকী বিশিষ্ট দলিত নাৰী।

জীৱনী

গগু শ্যামলাৰ জন্ম হৈছিল ১৯৬৯ চনত ৰঙা ৰেড্ডী জিলাৰ (বৰ্তমান তেলেংগানাৰ অংশ) পেডেমুল গাঁৱত। তেওঁৰ মাক-দেউতাক কৃষি শ্ৰমিক। স্থানীয় মালিকৰ বাবে কাম কৰা ভেটি দল(বিনা বেতনে শ্ৰমিক)ৰ নেত্ৰীও আছিল। তেওঁ উল্লেখ কৰিছে যে তেওঁৰ ভাতৃ ৰামচন্দ্ৰক কৃষি শ্ৰম কৰিবলৈ বাধ্য কৰা হৈছিল যদিও তেওঁৰ তিনিজন ভাই-ভনীৰ ভিতৰত তেওঁৱেই একমাত্ৰ যিয়ে উচ্চ শিক্ষা লাভ কৰিছিল।

সক্ৰিয়তাবাদ

২০১৬ চনত দিয়া এক সাক্ষাৎকাৰত গগু শ্যামলাই ভাৰতত জাতিবাদ আৰু বৈষম্যৰ প্ৰতি তেওঁৰ জাগৰণ চেতনাক প্ৰাপ্তবয়স্ক হিচাপে বৰ্ণনা কৰি লক্ষ্য কৰিছিল যে "শিশুকালত মই কেতিয়াও উপলব্ধি কৰা নাছিলোঁ যে কোনো ধৰণৰ বৈষম্য আছে। ডাঙৰ হোৱাৰ পিছতহে মই ইয়াক আৱিষ্কাৰ কৰিছিলোঁ।"

২০০১ চনত ডাৰবানত অনুষ্ঠিত হোৱা বৰ্ণবাদৰ বিৰুদ্ধে বিশ্ব সন্মিলনত আনভেশী আৰু দলিত মহিলা মঞ্চক প্ৰতিনিধিত্ব কৰিছিল।
আনভেশী কাৰ্যনিৰ্বাহক সমিতিৰ সদস্য। আনভেশী চেণ্টাৰ ফৰ উইমেনছ ষ্টাডিজত তেওঁৰ বৰ্তমানৰ কাম-কাজত উল্লেখযোগ্য দলিত মহিলা ৰাজনৈতিক নেত্ৰীসকলৰ জীৱনী সৃষ্টিৰ ওপৰত গুৰুত্ব আৰোপ কৰা হৈছে। বৰ্তমান তেওঁ ঘৰুৱা হিংসা আৰু দলিত মহিলাৰ ওপৰত অক্সফামৰ পুঁজিৰে চলি থকা গৱেষণা প্ৰকল্পৰ নেতৃত্ব দি আছে।

তথ্যসূত্ৰ

শ্ৰেণী:নাৰীবাদী
শ্ৰেণী:লেখিকা
শ্ৰেণী:সমাজকৰ্মী
ৰোমিত ৰাজ

ৰোমিত ৰাজ প্ৰাসাৰ এগৰাকী ভাৰতীয় চলচ্চিত্ৰ অভিনেতা যিয়ে জি টিভি ছিৰিয়ালৰ ঘৰ কী লক্ষ্মী বেটিয়াত যুৱৰাজ গাৰোদিয়াৰ চৰিত্ৰত আৰু মায়াক জীৎ খুৰানাৰ চৰিত্ৰত অভিনয় কৰিছিল।

টেলিভিচন

বছৰ
ছিৰিয়াল
ভূমিকা
উপ-তাৰকা
চেনেল
২০০৩
সাকা লাকা বুম বুম
কৰণ
জেনিফাৰ ৱিনগেট, কিনসুক বৈদ্য
ষ্টাৰ প্লাচ
২০০৪
হাতিম
প্ৰিঞ্চ বিশাল
আদিতি প্ৰতাপ
ষ্টাৰ প্লাচ
২০০৬–২০০৯
ঘৰ কী লক্ষ্মী বেটিয়া
যুৱৰাজ সূৰ্য্যকান্ত গাৰোদিয়া
জচবীৰ কৌৰ আৰু নিয়াতি জোশী
জী টিভি
২০০৭–২০০৯
মায়কা
জীৎ খুৰানা
কাঞ্চি কুল, শিল্পা শিডেন আৰু দামিনি আনন্দ
জী টিভি
২০০৬
সুনো হৰ দিল কুচ কেহতা হ্যাঁ
ৰাহুল
নিয়তি জোশি
চাহাৰা ওৱান
২০০৬
ছিঃ...ফিৰ কই হ্যাঁ - ভুত বাঙলা
ইমৰান

ষ্টাৰ ওৱান
২০০৬-২০০৭
বেটিয়া আপনি য়া পৰয়া ধন

২০০৯
মত পিথ কে চাৰু মেঁ স্বৰ্গ
ৰোমিত
শিল্পা সিন্দে
কালাৰ টিভি
২০১০
থোড়া হ্যাঁ বাচ থোড়ে কী জৰুৰাত হ্যাঁ
নিশিকান্ত কুলকৰণী
প্ৰিৱামৱাদ কান্ত / সোণালী নিকাম
কালাৰ টিভি
২০১১–২০১৫
আদালত
বৰুন জাবেৰি; কে.ডি. পাঠকৰ সহায়ক
ৰোনিত ৰয়
সোনি টিভি
২০১২,২০১৪
চি.আই.ডি
বৰুন

সোনি টিভি
২০১৫-২০১৬
চলতি কা নাম গাড়ী...লেটচ্ গো
কৰণ আহুজা, পিয়াৰ স্বামী
সৃষ্টি ৰোড
সাব টিভি
২০১৮
ফেয়াৰ ফাইলচ্

মানচি শ্ৰীবাস্তৱ
জী টিভি
২০১৮
কৌন হ্যাঁ?

কিৰ্তী মিষ্ট্ৰি
কালাৰচ্ টিভি

চলচিত্ৰ

হামদাম

তথ্য উৎস

বহিঃ সংযোগ

শ্ৰেণী:অভিনয় শিল্পী
শ্ৰেণী:ভাৰতীয় অভিনেতা
শ্ৰেণী:জীৱিত ব্যক্তি